Ujumine 2008. aasta suveolümpiamängudel
Ujumine 2008. aasta suveolümpiamängudel Pekingis toimus 9.–21. augustini. Võisteldi 34 alal, millest võrdselt 17 ala oli nii meestel kui ka naistel. Kõik ujumise alad (välja arvatud pikamaaujumine) peeti Pekingi Riiklikus Veekeskuses. Edukaim sportlane oli Michael Phelps, kes võitis 8 kuldmedalit, neist 7 maailmarekordiga. Riikidest olid edukaimad USA (31 medalit), Austraalia (20 medalit) ja Suurbritannia (6 medalit). Kokku võitsid medaleid 21 riigi sportlased. Püstitati 25 maailmarekordit.